Szülővárosában járt egyetemre. Táncos és koreográfus lett New Yorkban. Gene Kellyvel lépett fel, majd vele közösen több táncfilm koreográfiáját tervezte meg. 1943–1949 között Hollywoodban dolgozott koreográfusként. 1949 óta dolgozik filmrendezőként. Műfaja a revü és a vígjáték. 1952-ben készült "A szerelem jobb mint valaha" című filmje, ahol nemcsak rendező, de színész is volt Larry Parks mellett. 1954-ben rendezte meg a magyar származású amerikai zeneszerző Sigmund Romberg életrajzi filmjét, amely a "Mélyen a szívemben" címet kapta. 1956–1959 között filmrendezőként és független filmproducerként dolgozott. Az 1957-es "Pizsama-játék" című filmjében Doris Day és John Raitt voltak a főszereplők. Következő filmje a "Csókoljátok meg helyettem" volt, ahol Cary Grant, Ray Walston és Larry Blyden jutottak szerephez. 1960–1969 között Angliában dolgozott. 1966-ban készült az "Arabeszk" című film, Gregory Peck és Sophia Loren főszereplésével. 1967-ben Arany Kagyló-díjat nyert a "Ketten az úton" című filmjével. Az 1969-es és az 1984-es cannes-i filmfesztivál zsűritagja volt. 1970-ben visszaköltözött Hollywoodba. 1980-ban a "Hármas számú űrbázis" című sci-fijében Kirk Douglas, Farrah Fawcett és Harvey Keitel voltak láthatóak.